Parchetul de pe lângă Tribunalul Bacău a emis un comunicat oficial privind trimiterea în judecată a doi inculpați pentru infracțiuni grave, printre care se numără evaziunea fiscală și amenințarea cu moartea.
Conform comunicatului, procurorii din cadrul Parchetului au dispus trimiterea în judecată a celor doi inculpați la data de 4 martie 2024. Aceștia sunt acuzați de săvârșirea infracțiunilor de evaziune fiscală, reținerea și nevărsarea sumelor reprezentând impozite sau contribuții, amenințare, distrugere și nesupravegherea depozitelor deșeurilor și substanțelor periculoase, precum și nerespectarea obligației de depozitare a îngrășămintelor chimice și a produselor de protecție a plantelor.
În urma cercetărilor efectuate, s-a stabilit că în perioada 2016-2022, cei doi inculpați au desfășurat activități agricole pe o suprafață nedeclarată de teren agricol, comercializând ulterior cantități însemnate de cereale și plante oleaginoase fără a plăti impozitele corespunzătoare. De asemenea, în anul 2021, în cursul anului 2021, în două rânduri, în timp ce se aflau pe un teren agricol situat pe raza unei localităţi din jud. Bacău, au adresat ameninţări cu moartea, cu distrugerea prin incendiere a utilajului agricol folosit şi cu distrugerea unor culturi agricole unui angajat al unei societăţi comerciale având ca obiect desfăşurarea de activităţi agricole
În plus, în anii următori, unul dintre inculpați a reținut impozitul pe veniturile din arendă, fără a-l plăti la termen, iar celălalt a distrus o cultură de rapiță și a depozitat în mod necorespunzător îngrășăminte chimice pe un teren deținut.
În vederea reparării pagubei, au fost dispuse măsuri asiguratorii asupra mai multor imobile ale unuia dintre inculpați. Rechizitoriul împreună cu dosarul cauzei au fost trimise Tribunalului Bacău pentru soluționare, cu propunerea de a menține măsurile asigurătorii dispuse.
Precizăm că trimiterea în judecată reprezintă finalizarea anchetei penale conform Codului de procedură penală și nu afectează în niciun fel prezumția de nevinovăție a inculpaților.